ALAQUÀS CELEBRA LA GRAN ENTRADA DE MOROS I CRISTIANS
18/09/2023

# ALAQUÀS CELEBRA LA GRAN ENTRADA DE MOROS I CRISTIANS

*   18/09/2023
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=21490

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21490%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRA%20LA%20GRAN%20ENTRADA%20DE%20MOROS%20I%20CRISTIANS)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21490/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21490/18092023whatsapp_image_2023-09-18_at_10_23_33_2__Form_4.jpg)](https://www.alaquas.org/ficheros/documentos/2023/2/21490/18092023whatsapp_image_2023-09-18_at_10_23_33_2__Form_10.jpg "<a href='https://www.alaquas.org/ficheros/documentos/2023/2/21490/18092023whatsapp_image_2023-09-18_at_10_23_33_2__Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRA LA GRAN ENTRADA DE MOROS I CRISTIANS</a>")

Els carrers s'omplin de cultura, festa i color amb la desfilada organitzada per l'Associació de Moros i Cristians Perolers.

Alaquàs va celebrar el dissabte 16 de setembre amb èxit de participació l’esperada Entrada de Moros i Cristians Perolers d’Alaquàs, l’acte central de la seua festa en la qual van participar les 15 tropes mores i les 15 tropes cristianes amb què compta el municipi.

La desfilada es va iniciar a les 18:30 hores a la porta del Castell d’Alaquàs i després de passar pel carrer Pare Guillem, carrer Madre Josefa Campos, carrer Est i Avinguda Miguel Hernández van arribar a a l'Ajuntament d’Alaquàs.

Les primeres en passar van ser les tropes mores, desfilada que va ser tancada per la Capitania Mora d’enguany, la Comparsa Mora Califes, amb un autèntic espectacle que va comptar amb grup de perscussió ‘Dolxaraina’, una caravana d’oficis i una carrossa d’estudiants judicials, els ballet Amigas de la Danza d’Alaquàs i Opera Ontinyent i una esquadra convidada amb el vestit oficial de la filà. La desfilada es va tancar amb l’esquadra de dones capitanejada per Carmen Navarro Delicado acompanyada per la xaranga Fer la mà seguida de l’esquadra d’homes a cavall i sobre la carrossa, la capitana mora Rosario Porcel i la favorita Maria José Tello.

A continuació van desfilar les tropes cristianes, tancant la desfilada la Capitania Cristiana, Comparsa Creuats, amb un espectacular boato que es va iniciar amb tambors de la Batalla d’Alzira, el ballet Elms i Anna Botella, un xanquer i la representació a través de diferents escenes de la reconstrucció d’Alaquàs, el seu renaixement cultural i la construcció dels edificis més emblemàtics. L’esquadra de xics va estar capitanejada per Juan Romero, seguit de la Banda de Música de Yátova, la carrosa infantil, el Ballet Gawazi d’Alcoi, una esquadra de xiques capitanejada per Valle Mislata, la banda de música de la Unió Musical de Rotglà  i Corberà, l’esquadra de xics de la Guàrdia Real amb Santiago Teruel com a cap, la banda de música de la Unió Musical de Pobla LLarga i la gran carrossa amb la capitana Isabel Soler i el capità Marc Molina.